b'\n_START_ARTICLE_\nVirolo\xc5\xa1ki neuspeh\n_START_PARAGRAPH_\nVirolo\xc5\xa1ki neuspeh (angl. virologic failure) je izraz, ki se uporablja pri zdravljenju oku\xc5\xbebe z virusom HIV s protiretrovirusnimi zdravili in je eden od pokazateljev neu\xc4\x8dinkovitosti zdravljenja._NEWLINE_O virolo\xc5\xa1kem neuspehu govorimo, kadar je potrjena koncentracija virusne RNK v plazmi ve\xc4\x8d kot 50 kopij/ml 6 mesecev po uvedbi zdravljenja s protiretrovirusnimi zdravili. Dejavniki, ki lahko doprinesejo k virolo\xc5\xa1kemu neuspehu, so razvoj odpornosti virusa proti zdravilu, slaba bolnikova sodelovalnost in toksi\xc4\x8dni u\xc4\x8dinki zdravila.\n_START_SECTION_\nUkrepi\n_START_PARAGRAPH_\n\xc4\x8ce se pojavi virolo\xc5\xa1ki neuspeh, je treba opraviti test odpornosti virusa proti zdravilom neuspe\xc5\xa1nega re\xc5\xbeima. Pri manj\xc5\xa1em porastu virusnega vremena (do najve\xc4\x8d 500\xe2\x80\x931000 kopij virusa/ml) se priporo\xc4\x8da preverba bolnikove sodelovalnosti ter ponovna dolo\xc4\x8ditev virusne RNK \xc4\x8dez mesec ali dva. Pri ve\xc4\x8djem pove\xc4\x8danju virusnega bremena je treba v skladu z rezulati odpornosti virusa proti zdravilom \xc4\x8dim prej spremeniti re\xc5\xbeim zdravljenja.'